open-index/open-wikipedia-markdown huggingface dataset:
படைவீரன்

**படைவீரன்** (*Padaiveeran*) தனா இயக்கத்தில், மதிவாணனின் தயாரிப்பில்,   விஜய் யேசுதாஸ், பாரதிராஜா, அகில், அம்ரிதா ஆகியோரின் நடிப்பில் வெளியாகியுள்ள தமிழ்த் திரைப்படம். இத்திரைப்படம் கார்த்திக் ராஜாவின் இசையில், ராஜவேல் மோகனின் ஒளிப்பதிவில்,  புவன் சீனிவாசனின் படத்தொகுப்பில் பிப்ரவரி 2018இல்  திரையரங்குகளில் வெளியானது.

## நடிப்பு

*விஜய் யேசுதாஸ் - முனீசுவரனாக
*பாரதிராஜா- முன்னாள் படைவீரராக
*அகில்
*அம்ரிதா- மலராக
*மனோஜ்குமார்
*சிங்கம்புலி
*கவிதா பாரதி
*சிந்து
*நித்திஸ்
*ஜெயச்சந்திரன்

## கதை
தேனி வட்டாரத்தில் இரு சாதிப்பிரிவுகளைச்சார்ந்த மக்களிடையே அவ்வப்போது முரண்பாடுகளும், பிணக்குகளும் உண்டாவதும், அதனால் உயிர்கள் பலியாவதும் இயல்பான ஒன்றாக நிகழ்ந்து வருகிறது. இச்சூழலில் தேனிப்பகுதியில் வேலையில்லாமல் ஊர் சுற்றி வரும் முனீசுவரன் (விஜய் யேசுதாஸ்), காவல் துறையில் பணிக்குச் சேர்ந்தால் நிறைய ஊதியம் கிடைக்கும் என்னும் ஆசையில் ஓய்வு பெற்ற முன்னாள் படை வீரரும், தனது பெரியப்பாவுமான பாரதிராஜா பரிந்துரையில் காவல் துறையில் பணிக்குச் சேருகின்றார்.  காவல் துறைப்பயிற்சி முடிந்து விஜய் யேசுதால் தனது ஊருக்கு திரும்ப இருக்கும் சூழலில், தனது சொந்தப்பகுதியான தேனியில் அந்த இரண்டு சாதி பிரிவினருக்கும் முரண்பாடுகள் வலுத்து கலவரம் ஏற்படுகிறது. ஏற்பட்ட கலவரத்தை அடக்குவதற்காக புறப்பட்ட காவலர் குழுவில் முனீசுவரன் உள்ளார். சாதிக்கலவரத்தை அடக்க ஏற்படும் முயற்சியில் பல திடுக்கிடும் நிகழ்வுகள் ஏற்படுகின்றன. அந்த நிகழ்வுகள் என்னென்ன? முனீசுவரன் அந்த சாதிக்கலவரத்தை அடக்கினாரா? என்பதை விளக்குகின்றது படைவீரனின் கதைப்பின்னல்.

## இசை
இப்படத்தில் எட்டு பாடல்களுக்கான இசையையும், பின்னணி இசையையும் கார்த்திக் ராஜா  மேற்கொண்டுள்ளார். இப்படத்தின் பாடல்களை தனா, பிரியன், மோன்ராஜன் ஆகியோர் எழுதியுள்ளனர்.

## திரைப்படப்பணிகள்
ஏப்பிரல் 2016-இல் இத்திரைப்படத்தின் உருவாக்கம் குறித்து இயக்குநர் தனா அறிவித்து, விஜய் யேசுதாஸ், பாரதிராஜா- இப்படத்தில் முன்னணி கதைப்பாத்திரங்களில் தோன்ற உள்ளதாக  தெரிவித்தார். இவர்  இயக்குநர் மணிரத்னத்திடம் பணியாற்றி உள்ளார். இத்திரைப்படம், 2018-இல் திரையரங்குகளில் வெளியானது.

## மேற்கோள்கள்

## வெளி இணைப்புகள்

* * 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நேபாள ஜனநாயக கூட்டாட்சிக் குடியரசு

2006 மக்கள் ஜனநாயகப் போராட்டத்தின் விளைவாக  நேபாள அரசியலமைப்பு நிர்ணய மன்றம், 28 மே 2008ல்  நேபாள நாட்டை  சமயச்சார்பற்ற, **நேபாள ஜனநாயக கூட்டாட்சிக் குடியரசு** (**Federal Democratic Republic of Nepal**) என அறிவித்தது. இதனால் 240 ஆண்டுகால  நேபாள மன்னராட்சி முடிவிற்கு வந்தது.   மேலும் இதனை தற்காலிக நேபாள அரசியலமைப்புச் சட்டமும் உறுதிப்படுத்தியது.

நேபாள ஜனநாயக கூட்டாச்சிக் குடியரசின் முதல் பிரதம அமைச்சராக கிரிஜா பிரசாத் கொய்ராலா 28 மே 2008 அன்று  பொறுப்பேற்றார்.
நேபாளி காங்கிரஸ் கட்சியின் கிரிஜா பிரசாத் கொய்ராலா 18 ஆகஸ்டு 2008 அன்று  பிரதம அமைச்சர் பதவியிலிருந்து விலகியதால்,
நேபாள கம்யுனிஸ்ட் கட்சி (மாவோயிஸ்ட்) கட்சியின் பிரசந்தா என்ற **புஷ்ப கமல் தகால்**, 18 ஆகஸ்டு 2008 அன்று பிரதம  அமைச்சராக பதவியேற்றார்.

நேபாள ஜனநாயக கூட்டாச்சிக் குடியரசின் முதல் குடியரசுத் தலைவராக ராம் பரன் யாதவ், 23 சூலை 2008 அன்று பொறுப்பேற்றார்.
 
## சிறப்பம்சங்கள்
* நேபாளத்தில் 240 ஆண்டுகால ஷா வம்ச மன்னராட்சி ஒழிக்கப்பட்டது.  முன்னாள் நேபாள மன்னர் மற்றும் அரச குடும்ப உறுப்பினர்கள், அரச குடும்பச் சலுகைகள் இழந்து, சாதாரண பொதுமக்களாக கருதப்பட்டனர்.
* இவ்வறிப்பு வெளியான 15 நாட்களில் நேபாள மன்னரும், மன்னர் குடும்பத்தினரும் நாராயணன்ஹிட்டி அரண்மனையை விட்டு வெளியேற அறிவுறுத்தப்பட்டனர்.
* நேபாள ஜனநாயக கூட்டாச்சிக் குடியரசின் முதல் தலைவராக ராம் பரன் யாதவ், 23 சூலை 2008 அன்று பொறுப்பேற்றார்.
* 23 சூலை 2008 அன்று நேபாளத்தின் முதல் குடியரசுத் தலைவராக ராம் பரன் யாதவ் பொறுப்பேற்றார்.
* நாராயணன்ஹிட்டி அரண்மனை வரலாற்று அருங்காட்சியகமாக மாற்றப்பட்டது.
* நேபாள அரசியலமைப்புச் சட்டப்படி, 20 செப்டம்பர் 2015 அன்று, நேபாளத்தை ஏழு மாநிலங்களாக பிரிக்கப்பட்டது.
* நாட்டின் உயர்தலைவரான குடியரசுத் தலைவருக்கு முப்படைகளின் தலைமை அதிகாரியாகவும், அரசியல் அமைப்புச் சட்டப்படி,  பணிபுரிய வேண்டும். அமைச்சரவையின் பரிந்துரையின் படி முப்படைகளை திரட்ட வேண்டும்.
* 28 மே 2008 அன்று நேபாளம் தனது முதல் **குடியரசு நாள்** மற்றும் தியாகிகள் நாளையும் கொண்டாடியது.

## 2008 முதல் நேபாள ஜனநாயக கூட்டாச்சிக் குடியரசின் பிரதம அமைச்சர்கள் & குடியரசுத் தலைவர்கள்

## இதனையும் காண்க
* 2006 நேபாள சனநாயக இயக்கம்
* நேபாளத்தின் வரலாறு 
* நேபாள காலக் கோடுகள்

## மேற்கோள்கள்


## வெளி இணைப்புகள்

பகுப்பு:நேபாள அரசு
பகுப்பு:நேபாள வரலாறு
பகுப்பு:நேபாள அரசியல்
பன்

***பன்***  (Cyperus papyrus) என்பது சைப்பெரேசியே குடும்பத்தைச் சேர்ந்த பூக்கும் வகைக்குரிய ஒரு  ஆகும். இது ஆழம் குறைந்த நீர் நிலைகளில் வளரும், கடினமான தண்டையுடைய பல்லாண்டு வாழக்கூடிய தாவரமாகும். இதன் தாயகம் ஆபிரிக்கா ஆகும்.

இயற்கையில் இவை சூரிய ஒளி கிடைக்கக்கூடிய ஆற்றுப்படுக்கைகளிலும் சேற்று நிலங்களிலும் ஆபிரிக்கா, மடகஸ்கர், மத்திய தரைக்கடல் நாடுகள் என்பவற்றில் காணப்படும். இலங்கை, இந்தியா முதலான நாடுகளிலும் இயற்கையாக வளர்ந்திருக்கக் காணலாம்.

## மேற்கோள்கள்

பகுப்பு:புற்கள்
பகுப்பு:ஒன்றிணைக்க வேண்டிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
குப்பத்து ராஜா (திரைப்படம்)

**குப்பத்து ராஜா ** (Padaiveeran) பாபா பாஸ்கர் இயக்கத்தில், சரவணன் சிராஜ், சரவணன் தயாரிப்பில்,   ஜி. வி. பிரகாஷ் குமார், இராதாகிருஷ்ணன் பார்த்திபன், பூனம் பஜ்வா ஆகியோரின் முன்னணிக் கதைப்பாத்திர நடிப்பில்  வெளியான தமிழ்த் திரைப்படம். இத்திரைப்படம் ஜி. வி. பிரகாஷ் குமாரின் இசையில், மகேஷ் முத்துசாமியின் ஒளிப்பதிவில், பிரவீன் கே. எல் படத்தொகுப்பில் 2019-ஆம் ஆண்டில் வெளியானது.

## நடிப்பு

*ஜி. வி. பிரகாஷ் குமார்
*பார்த்திபன்
*பாலக் லால்வாணி
*பூனம் பஜ்வா
*எம். எசு. பாசுகர்
*யோகி பாபு
*ஆர். என். ஆர் மனோகர்
*ஜாங்கிரி மதுமிதா

## இசை

இப்படத்தில் பாடல்களுக்கான இசையையும், பின்னணி இசையையும் ஜி. வி. பிரகாஷ் குமார் மேற்கொண்டார். 

## திரைப்படப்பணிகள்
நடன இயக்குநர் பாபா பாஸ்கர், ஜி. வி. பிரகாஷ் குமாரின் நடிப்பில் தான் இயக்கப்போகும் புதிய திரைப்படத்திற்கான அறிவிப்பினை 2016-இல் அறிவித்தார். ஜி. வி. பிரகாஷ் குமாரின் இசையில், மகேஷ் முத்துசாமியின் ஒளிப்பதிவில், பிரவீன் கே. எல் படத்தொகுப்பில் இப்படம் உருவாகியது. பூனம் பஜ்வா இத்திரைப்படத்தில் ஆங்கிலோ இந்தியன் பாத்திரத்தில் நடித்தார். 1978-இல் ரசினிகாந்த் நடிப்பில் வெளியான குப்பத்து ராஜா என்னும் திரைப்படத்தின் தலைப்பே ஜி. வி. பிரகாஷ் குமாரின் நடிப்பில் உருவாகும் இப்படத்திற்குச் சூட்டப்பட்டுள்ளது. இத்திரைப்படத்தில் பார்த்திபன் முதன்மையான பாத்திரத்தில் நடித்தார்.

## மேற்கோள்கள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
சாரா சால்மண்டு

**சாரா சால்மண்டு** *(Sarah Salmond)* (7 ஆகத்து 1864,  அபே புனித பெதான்சு, பெர்விக்சயர், இசுகாட்லாந்து - 18 அக்தோபர் 1956,  துனதின், நியூசிலாந்து) ஒரு குறிப்பிடத்தக்க நியூசிலாந்து ஆளுநரும் வானியலாளரும் ஆவார்.

## மேற்கோள்கள்

பகுப்பு:1864 பிறப்புகள்
பகுப்பு:1956 இறப்புகள்
பகுப்பு:நியூசிலாந்து வானியலாளர்கள்
பகுப்பு:நியூசிலாந்து பெண் அறிவியலாளர்கள்
பகுப்பு:பெண் வானியலாளர்கள்
லின்க்சு

**லின்க்சு** (Lynx) என்பது இணைய உலாவி ஆகும். இது லினக்சு வகைக் கணினிகளின் முனையத்தில் மட்டும் செயற்படும், பனுவல்(Text)  வகை உலாவி ஆகும். இருப்பினும், தேர்ந்தெடுக்கப்பட்ட முனையத்தில் படங்களையும், ஆன்ட்ராய்டு போன்ற பிற இயக்குதளங்களிலும் இவ்வுலாவியின் வழியே இணையப் பக்கங்களைக் காணலாம். இவ்வுலாவி 1992ஆம் ஆண்டு கேன்சஸ் பல்கலைக்கழக மாணவர்களால், அவர்களின் பல்கலைக்கழகச் செய்திகளைப் பகிர்ந்து கொள்வதற்காக உருவாக்கப்பட்டது. எனினும், கடைசியாக 2017ஆம் வரை மேம்படுத்தப்பட்டு, உயிர்ப்புடன் செயல்பட்டு வருகிறது. இதன் உதவிக்குறிப்புகள் மூலம், தட்டச்சு பலகை வழியே 142 குறுக்குவிசைகளைப் பயன்படுத்தி இதனை எளிமையாகப் பயன்படுத்தலாம் என அறியமுடிகிறது. மேலும், 233 அமைப்பு வடிவாக்கமும் உள்ளன. பார்வைக்குறைபாடு உள்ளவர்கள், இந்த உலாவியைப் பயன்படுத்தி(text to speech) மிகுந்த பலனை அடைகின்றனர். முனையத்தினை மூடாமல், இந்த உலாவியில் இருந்து வெளிவர, `Ctrl + C` என்ற விசைகளைப் பயன்படுத்த வேண்டும்.

## மேற்கோள்கள்

## வெளியிணைப்புகள்

*

பகுப்பு:உலாவிகள்
உயிரியல் முதிர்ச்சி

உயிரியல் முதிர்ச்சி (Senescence) என்பது உயிரங்கி ஒன்று தொழிற்பாடு மற்றும் இயல்புகளில்காலத்துடன் காட்டும்  மாற்றங்களாகும். உயிரியல் முதிர்ச்சி எனும் போது அது அங்கிகளின் கல நிலையிலான முதிர்ச்சியையே குறிக்கின்றது.

## மேற்கோள்கள்

பகுப்பு:முதிர்வு
ஹக் டேவிட் பொலிட்ஸர்

**ஹக் டேவிட் பொலிட்ஸர்** (பிறப்பு ஆகத்து 31,1949) ஓர் அமெரிக்க கலிபோர்னியா தொழில்நுட்ப நிறுவனத்தின் கோட்பாட்டு இயற்பியலாளர். இவர் 2004 ஆம் ஆண்டிற்கான இயற்பியலுக்கான நோபல் பரிசு டேவிட் கிராஸ் மற்றும் பிரான்க் வில்செக் ஆகியோருடன் இணைந்து 
குவைய நிறஇயக்கவியலில்(Quantum chromodynamics) அணுகு வழி சுதந்திரம் கண்டுபிடித்ததற்காக கிடைத்தது.

## வாழ்க்கை மற்றும் ஆராய்ச்சிப்பணி
பொலிட்ஸர் அமெரிக்காவில் உள்ள நியூயார்க் நகரத்தில் பிறந்தார். இவரின் பெற்றோர் ஆலன் மற்றும் வாலெரி பொலிட்ஸர் இருவரும் இரண்டாம் உலகப் போருக்குப் பிறகு செக்கோஸ்லோவாக்கியாவில் இருந்து அமெரிக்காவிற்கு புலம் பெயர்ந்தவர்கள். இவர்கள் இருவரும் மருத்துவர்கள். இவர் 1966 ஆம் ஆண்டில் பிரான்க்ஸ் அறிவியல் பள்ளியில் படித்தார். பின்னர் 1969 ஆம் ஆண்டில் மிச்சிகன் பல்கலைக்கழகத்தில் பட்டம் பெற்றார். 1974 ஆம் ஆண்டு ஹார்வார்டு பல்கலைக்கழகத்தில் முனைவர் பட்டம் (PhD) பெற்றார்.

## மேற்கோள்கள்

## வெளி இணைப்புகள்
*Biography and Bibliographic Resources, from the Office of Scientific and Technical Information, United States Department of Energy
* Nobel Citation
* Nobel Lecture, "The Dilemma of Attribution"  (pdf document.  Adobe Acrobat required)
* List of papers, from SPIRES 
* 
* Caltech press release on Politzer winning the Nobel Prize 
* 

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:அமெரிக்க இயற்பியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
என். கோபாலசாமி அய்யங்கார்

**திவான் பகதூர் என். கோபாலசாமி அய்யங்கார்** (**N. Gopalaswami Ayyangar**), (31 மார்ச் 1882 &ndash; 10 பிப்ரவரி 1953), 
இவர் முதலில் ஜம்மு காஷ்மீர் இராச்சியத்தின் பிரதம அமைச்சராக 1937 - 1943 ஆண்டுகளில் பணியாற்றியவர்.

பின்னர் 562 இந்திய சுதேச சமஸ்தானங்களின் சார்பாக இந்திய அரசியலமைப்பு நிர்ணய மன்றத்திற்கு தேர்ந்தெடுக்கப்பட்ட 93 உறுப்பினர்களில், ந. கோபாலசாமி அய்யங்காரும் ஒருவராவர்.  கோபாலசாமி அய்யங்கார், அம்பேத்கர் தலைமையிலான அரசியலமைப்புச் சட்ட வரைவோலை குழுவில் பணியாற்றியவர்.

இந்திய நாடாளுமன்றத்தின் மாநிலங்களவை உறுப்பினராக தேர்ந்தெடுக்கப்பட்ட, கோபாலசாமி அய்யங்கார், இந்திய இரயில்வே மற்றும் போக்குவரத்து அமைச்சகத்தின் அமைச்சராக 1948 - 1952 ஆண்டுகளில் பணியாற்றியவர்.  

## கல்வி மற்றும் வாழ்க்கை
தஞ்சாவூரில் பிறந்த கோபாலசாமி அய்யங்கார், பள்ளிக்கல்வி, கல்லூரிக்கல்வி மற்றும் சட்டக்கல்வியை  சென்னையில் முடித்தவர்.   1904ல் சிறிது காலம் சென்னை பச்சையப்பா கல்லூரியில் உதவிப்பேரராசிரியராக பணிபுரிந்தார்.

## பணிகள்
1905ல் சென்னை மாகாண குடிமைப் பணியில் 1905 முதல் 1919 முடிய துணை ஆட்சியராகப் பணிபுரிந்தார்.
1920 மாவட்ட ஆட்சியராக பதவி உயர்வு பெற்றபின், 1921ல் உள்ளாட்சி அமைப்புகளின் தலைமைப் பதிவாளராக ஏழாண்டுகள் பணியாற்றினார். இவரது பணிக்காலத்தில் குண்டூர் மற்றும் இராமநாதபுரம் மாவட்டங்களில் ஊராட்சி அமைப்புகளை நிறுவினார்.

1932 முதல் 1937 முடிய சென்னை மாகாண பொதுப்பணித் துறை மற்றும் வருவாய் குழுவின் உறுப்பினராகப் பணியாற்றினார். 
இறுதியாக ஜம்மு காஷ்மீர் இராச்சியத்தின் பிரதம அமைச்சராக 1937 முதல் 1943 முடிய பணியாற்றினார்.  பின்னர் இந்திய அரசியலமப்பு நிர்ணய மன்றத்தின், அம்பேத்கர் தலைமையிலான அரசியலமைப்புச் சட்ட வரைவோலைக் குழுவில் பணியாற்றினார்.  ஜவகர்லால் நேரு தலைமையிலான அமைச்சரவையில் இரயில்வே மற்றும் போக்குவரத்துத் துறை அமைச்சராக 1948 முதல் 1952 வரை பணியாற்றினார். பின் 1952 - 1953ல் இந்தியப் பாதுகாப்புத் துறை அமைச்சராகப் பணியாற்றினார். கோபால்சாமி அய்யங்கார் சம்மு காசுமீர் மாநிலத்திற்கு  இந்திய அரசியலமைப்பு சட்டம், பிரிவு 370 கீழ் சிறப்புத் தகுதிகள் பெற்றுக் கொடுத்தவர் ஆவார் 

## மேற்கோள்கள்

## வெளி இணைப்புகள்
*  தஞ்சாவூரில் பிறந்த ஒரு தமிழர் ஜம்மு & காஷ்மீர் பிரதமரானது எப்படி? கோபால்சாமி அய்யங்கார் யார்?

பகுப்பு:1882 பிறப்புகள்
பகுப்பு:1953 இறப்புகள்
பகுப்பு:இந்திய அரசியல்வாதிகள்
பகுப்பு:ஜம்மு காஷ்மீர் அரசியல்வாதிகள்
பகுப்பு:தஞ்சாவூர் மாவட்ட மக்கள்
பகுப்பு:மாநிலங்களவை உறுப்பினர்கள்
பகுப்பு:இந்திய இரயில்வே அமைச்சர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:இந்திய அரசியலமைப்பு வரைவுக் குழு உறுப்பினர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
சேலம் சௌடேஸ்வரி கல்லூரி

**சேலம் சௌடேஸ்வரி கல்லூரி** (Salem Sowdeswari College), பெரியார் பல்கலைக்கழகத்துடன் இணைவுபெற்று, கொண்டலாம்பட்டியில் செயல்படும் ஒரு கலை, அறிவியல் கல்லூரி.

## அறிமுகம்
1975ஆம் ஆண்டு சேலம் மாவட்டம் கொண்டலாம்பட்டி பகுதியில் கிராம்புற மாணவர்களுக்கு சிறந்த கல்வி சேவையை வழங்குவதற்காக அங்கப்ப செட்டியார், கோவிந்தராஜ் செட்டியார் ஆகியோரல் இக்கல்லூரி தொடங்கப்பட்டது. இக்கல்லூரி தொடங்கப்பட்ட ஆண்டில் 100 மாணவர்களை மட்டுமே படித்தனர்  தற்போது தோராயமாக 1500க்கும் மேற்பட்ட மாணவர்கள் இக்கலூரியில் பயின்று வருகின்றனர்.

## படிப்புகள்
இக்கல்லூரியில் தமிழ்நாட்டு அரசின் உதவியுடனும் சுயநிதி என்னும் வகைப்பாட்டிலும் இளங்கலை, முதுகலை, ஆராய்ச்சிப்படிப்புகள் ஆகியன வழங்கப்படுகின்றன..

## சான்றுகள்

பகுப்பு:சேலம் மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
சுட்டாசீ பாவெல்

**சுட்டாசீ பாவெல்** *(Stacie Powell)* (பிறப்பு: 18 திசம்பர் 1985) ஒரு பிரித்தானிய வானியலாளரும் நீச்சல்காரரும் ஆவார். இவர் தன் நாட்டின் சார்பில் 2008 இல் பீகிங்கில் நடந்த கோடை ஒலிம்பிக் விளையாட்டுப் போட்டிகளில் மகளிர் 10மீ நீச்சல் போட்டியில் கலந்துகொண்டார். இவர் 2012 கோடை ஒலிம்பிக் விளையாட்டுப் போட்டிகளில் மகளிர் 10மீ நீச்சல்போட்டியில் கலந்துகொண்டார். இவர் கேம்பிரிட்ஜ் வானியல் நிறுவனத்தில் முதுபட்டம் படிக்கும்போது FU ஓரியானிசு பற்ரி ஆய்வு மேற்கொண்டார். சவுதாம்ப்டன் பலகலைக்கழகத்தில் இளவல் பட்டம் படிக்கும்போது வெளிநாட்டுக்குச் சென்று ஓராண்டு ஆர்வார்டு சுமித்சோனிய வானியற்பியல் மையத்தில் பணிபுரிந்தார்.

பாவெல் ஆக்சுடெடு பள்ளிக்குச் சென்று தென்சிலேசுவின் வீட்டில் தங்கினார். இவர் 2004 இல் அங்கிருந்து பணிவிலகினார். மீண்டும் 2012 இல் அங்கு வந்து வானியல் படங்கள் எடுத்துள்ளார்.

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:பிரித்தானிய வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் வானியலாளர்கள்
காத்தரைன் கேமான்சு

**காத்தரைன் கேமான்சு** *(Catherine Heymans)* ஒரு பிரித்தானிய வானியற்பியல் ஆராய்ச்சியாளரும் விரிவுரையாளரும் எடின்பர்கு பல்கலைக்கழகப் புல உறுப்பினரும் ஆவார்.

## வாழ்க்கை

இவர் 2000 இல் எடின்பர்கு பலகலைக்கழகத்தில் இருந்து இயற்பியல் முதுவர் பட்டத்தில் முதல் வகுப்பில் தேறியுள்ளார். இவர் 2003 இல் ஆக்சுபோர்டு பல்கலைக்கழகத்தில் இருந்து தன் முனைவர் பட்டத்தைப் பெற்றுள்ளார். இவர் மேக்சு பிளாங்கு வானியல் நிறுவனத்திலும் பிரித்தானியக் கொலம்பியா பல்கலைக்கழகத்திலும் பாரீசு வானியற்பியல் நிறுவனத்திலும் எடின்பர்கு பல்கலைக்கழகத்திலும் பல தகைசால் ஆய்வுநல்கைகளைப் பெற்றுள்ளார். இவருக்கு 2009 இல் ஐரோப்பிய ஆராய்ச்சி மன்றம் சுட்டார்ட்டிங்கு ஆய்வு நல்கையை வழங்கியுள்ளது. அதுமுதலாக, இவர் எடின்பர்கு பல்கலைக்கழகத்தில் விரிவுரையாளராகப் பணிபுரிந்து வருகிறார்.

## ஆய்வு ஆர்வங்கள்

இவர் தனது வானியல் ஆய்வில் அண்டவியல் ஈர்ப்பு வில்லையாக்கத்தைப் பயன்படுத்திப் பெயர்பெற்றவர். இவர் துணிப்பு ஓர்வு நிகழ்ச்சியின் படிநிலை ஒன்று போட்டியை வழிநடத்தியுள்ளார்  and co-leads the lensing collaboration of the Canada France Hawaii Legacy Survey: CFHTLenS.

## மேற்கோள்கள்

பகுப்பு:பிரித்தானிய வானியற்பியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
தியோடர் வொல்ப்காங் ஹான்ஸ்

**தியோடர் வொல்ப்காங் ஹான்ஸ்**  (பிறப்பு 30 ஆக்டோபர் 1941) ஒரு ஜெர்மனிய இயற்பியலாளர் மற்றும் இயற்பியலில் நோபல் பரிசு பெற்றவர். இவர் 2005 ஆம் ஆண்டிற்கான இயற்பியலுக்கான நோபல் பரிசு ***[[சீரொளி]] அடிப்படையில் துல்லிய [[நிறமாலையியல்]] துறையில்*** செய்த ஆய்வுப் பணிக்காக கிடைத்தது.  ஜான் லி.ஹால் மற்றும் ராய் கிளாபருடன் இணைந்து பரிசுத்தொகையில் நான்கில் ஒரு பகுதியை பகிர்ந்து பெற்றுக் கொண்டார்.

## கல்வி மற்றும் ஆராய்ச்சிப்பணி
ஹான்ஸ் மேக்ஸ் பிளான்க் நிறுவனத்தின் குவான்டம் ஒளியியல் பிரிவின் இயக்குநராக இருந்தார் மற்றும் பரிசோதனை இயற்பியல் மற்றும் சீரொளி நிறமாலையியல் துறையில் பேராசிரியராக லுடுவிக் மேக்ஸ்மில்லன் பல்கலைக்கழகம், முனிச், ஜெர்மனியில் இருந்தார்.

1960 ஆம் ஆண்டில் ஹான்ஸ் தனது பட்டயம் மற்றும் முனைவர் பட்டம் இரண்டையும் ரூபிரிசட்-கார்ல்ஸ் பல்கலைக்கழகம், ஹெடில்பர்க்கில் பெற்றார். அதனை தொடர்ந்து 1975 முதல் 1986 ஆம் ஆண்டு வரையில் ஸ்டான்போர்டு பல்கலைக்கழகம், கலிபோர்னியாவில் பேராசிரியராக இருந்தார். 1983 ஆம் ஆண்டு இவருக்கு தேசிய அறிவியல் கழகம் இயற்பியலுக்கான கோம்ஸ்டாக் விருது அறிவித்தது. 1986 ஆம் ஆண்டு பிரான்களின் நிறுவனத்தின் ஆல்பிரட் மைக்கேல்சன் பதக்கம் வழங்கப்பட்டது.

## மேற்கோள்கள்

## வெளி இணைப்புகள்
*The Nobel Prize in Physics 2005
*Max-Planck-Institute of Quantum Optics
*United States Patents by Theodor Hansch
*Hänsch's homepage at the MPI for Quantum Optics
*A video interview with Theodor Hänsch
*Hänsch's homepage at LENS(Firenze) 
* Group photograph taken at ''Lasers'' '95 including (right to left) Marlan Scully, Theodor W. Hänsch, Carl E. Wieman, and F. J. Duarte.

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
ஜெனிபெர் வைசுமன்

**ஜெனிபெர் ஜே. வைசுமன்** *(Jennifer J. Wiseman)* ஓர் அமெரிக்க வானியலாளர் ஆவார். இவர் இயற்பியல் இளவல் பட்டத்தை மசாசூசட் தொழில்நுட்ப நிறுவனத்தில் பெற்றார். இவர் தன்முனைவர் பட்டத்தை வானியலில் ஆர்வார்டு பல்கலைக்கழகத்தில் இருந்து 1995 இல் பெற்றார். இவர் 1987 இல் பட்டப்படிப்பு படிக்கும்போதே114P/வைசுமந் சுகிப் எனும் அலைதகவு வால்வெள்ளியைக் கண்டுபிடித்தார். இவர் இப்போது நாசாவின் கோடார்டுவிண்வெளி பரப்பு மைய முதுநிலை வானியற்பியலாளராக உள்ளார். இங்கே இவர் முன்பு புறைக்கோள், உடுக்கண வானியற்பியல் ஆய்வகத்துக்குத் தலைமை தாங்கியுள்ளார்.

இவர் அமெரிக்க அரிவியல் இணைவின் ஆய்வுறுப்பினரான கிறித்தவர் ஆவார். இவர் 2010 ஜூன் 16 இல் அமெரிக்க அறிவியல் மேம்பாட்டுக் கழகத்தின் அறிவியல், அறவியல், சமய உரையாடல் பிரிவுக்குப்  
புதிய இயக்குநராக அறிமுகப்படுத்தப்பட்டார்.

## மேற்கோள்கள்

## வெளி இணைப்புகள்
* 
* 

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பேத் வில்மன்

**பேத் வில்மன்** *(Beth Willman)* ஓர் அமெரிக்க வானியலாளர் ஆவார். இவர் பேரியல் அளக்கைத் தொலைநோக்கியின் இணை இயக்குநரும் ஆவார். இவர் முன்பு ஆர்வார்டு கல்லுரியில் வானியல் இணைப் பேராசிரியராக இருந்துள்ளார்.

## கல்வி
இவர் வானியற்பியலில் கொலம்பியா பல்கலைக்கழகத்தில் இளங்கலைப் பட்டம் பெற்றார்.  பிறகு இவர் வாழ்சிங்டன் பலகலைக்கழகத்தில் வானியலில் முனைவர் பட்டம் பெற்றார். இவர் அண்டவியல், துகள் இயற்பியல் மையத்தில் ஜேம்சு ஆர்த்தர் அய்வுறுப்பினராக இருந்துள்ளார்.இவர் ஆர்வார்டு சுமித்சோனிய வானியற்பியல் மையத்தின் கிளே ஆய்வுறுப்பினராகவும் இருந்துள்ளார்.

## ஆராய்ச்சி
இவர் தன் ஆய்வை அண்டவியலில் மேற்கொண்டார். இவர் அறியப்பட்ட புடவியில் பொலிவுகுன்றிய பால்வெளிகளை ஆய்வு செய்தார். இவர் தன் முதுமுனைவர் ஆய்வின்போது கண்டுபிடித்த வில்மன் 1 பால்வெளி இவரது நினைவாகப் பெயரிடப்பட்டுள்ளது.

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
இக்கா இராண்டசெப்பா எலனியசு

** இக்கா இராண்டசெப்பா எலனியசு**  *(Hilkka Rantaseppä-Helenius)* (1925–1975) ஒரு பின்லாந்து வானியலாளர் ஆவார்.
இவர் ஆசிரியராகப் பணிசெய்ய கணிதவியலைப் பயின்றார். பன்லாந்து வானியலாளராகிய யிர்யோ வைசாலா இவர் வானியலாளராக ஊக்கப்படுத்தியுள்ளார்.
இவர் சிறுகோள்கள் நோக்கீட்டில் ஈடுபட்டார். இவர் 1956 முதல் 1962 வரை துவோரியா வான்காணகத்தில் உதவியாளராகப் பணிபுரிந்தார். இவர் அங்கே உருவாகிய பதவி வெற்றிடத்தில் 1962 இல் நோக்கீட்டாளரானார். அங்கு நோக்கீட்டாலராக 1975 வரை இருந்தார். இவர் வானியல் ஒளியியல் கழகத்தின் கெவோலா வாண்காணகத்தைக் கட்டியமைக்கும் பணியிலும் தன் சொத்தைப் பயன்படுத்தி 1963 இல் ஈடுபட்டுள்ளார்.

இவர் தன் ஐம்பதாம் அகவையில் ஏற்பட்ட நேர்ச்சியால் இறந்தார்.  1530 இராண்டசெப்பா எனும் புளோரைன் சிறுகோள் இவரது நினைவாகப் பெயரிடப்பட்டுள்ளது.
## மேற்கோள்கள்
 

பகுப்பு:1925 பிறப்புகள்
பகுப்பு:1975 இறப்புகள்
பகுப்பு:பின்லாந்து வானியலாளர்கள்
பகுப்பு:பின்லாந்து பெண் அறிவியலாளர்கள்
பகுப்பு:பெண் வானியலாளர்கள்
அலைசியா ஜே. வியன்பெர்கர்

**அலைசியா ஜே. வியன்பெர்கர்** *(Alycia J. Weinberger)* வாழ்சிங்டன் கார்னிகி நிறுவன்ப் பணியாலர் ஆவார். இவர் 2000 இல் வானியலுக்கான ஆன்னி ஜம்ப் கெனான் விருதை வென்றார் இந்திய வானியல் கழகம் இவருக்கு 2002 இல் 2000 ஆம் ஆண்ட்ன் வைணு பாப்பு பொற்பதக்கத்தை வழங்கியது.

## தேர்ந்தெடுத்த வெளியீடுகள்

*"Debris Disks Around Nearby Stars with Circumstellar Gas," Roberge, A. & Weinberger, A. J. 2008, ApJ, in press (astro-ph/arXiv:0711.4561)
*"Complex Organic Materials in the Circumstellar Disk of HR 4796A," Debes, J. H., Weinberger, A. J. & Schneider, G. 2007, Astrophysical Journal Letters., 673,L191
*"Stabilization of the disk around Beta Pictoris by extremely carbon-rich gas," Roberge, A., Feldman, P. D., Weinberger, A. J., Deleuil, M., & Bouret, J.-C. 2006, *[[Nature (journal)|Nature]]*, 441, 724
*"Evolution of Circumstellar Disks Around Normal Stars: Placing Our Solar System in Context," Meyer, M. R., Backman, D. E., Weinberger, A. J. & Wyatt, M. C. 2006, in *Protostars and Planets V* (University of Arizona Press: Tucson), Ed. B. Reipurth, D. Jewitt & K. Keil 

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
அவோமவா சீல்ட்சு

**அவோமவா எல். சீல்ட்சு** *(Aomawa L. Shields)* ஓர் தேசிய அறிவியல் அறக்கட்டளை வானியல், வானியற்பியல் முதுமுனைவர் ஆய்வுறுப்பினரும் கலிபோர்னியா பல்கலைக்கழக  இயர்பியல், வானியல் துறையின் ஆய்வுறுப்பினரும்  ஆர்வார்டு சுமித்சோனிய வானியற்பியல் மைய ஆய்வுறுப்பினரும் ஆவார். இவர் வாழ்சிங்டன் பல்கலைக்கழகத்தில் இருந்து முனைவர் பட்டத்தை 2014 இல் வானியலிலும் வானியற்பியலிலும் பெற்றுள்ளார். இவர் புறக்கோள் காலநிலையியலிலும் வாழ்தகவிலும் ஆராய்ச்சி நடத்திவருகிறார். இவர் 2015 ஆம் ஆண்டின் TED ஆய்வுறுப்பினர் தகுதிபெற்ற இரு வானியற்பியலாளர்களில் ஒருவராவார்.

இவர் பிலிப்சு எக்சீட்டர் கல்விக்கழகத்தில் பயின்றுள்ளார்.

## மேற்கோள்கள்

## வெளி இணைப்புகள்
* 
* 

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:வாழும் மக்கள்
காம்பிலி இராச்சியம்

**காம்பிலி இராச்சியம்** ( **Kampili kingdom**) இந்தியாவின்  தக்காண பீடபூமியில் தற்கால கர்நாடகா மாநிலத்தின் துங்கபத்திரை ஆற்றின் கரையில் அமைந்திருந்தது. இவ்விராச்சியம் 14ம் நூற்றாண்டின் தொடக்கத்தில்  தக்காண பீடபூமியில் குறுகியகாலமே ஆட்சி செலுத்தியது.  கர்நாடகா மாநிலத்தின் வடகிழக்கில், மகாராட்டிரா மாநில எல்லையில், துங்கபத்திரை ஆற்றின் கரையில் அமைந்த குல்பர்கா பகுதிகளை ஆண்டது. 

1327/1328களில் தில்லி சுல்தானகத்துப் படையெடுப்புகளால், காம்பிலி இராச்சியம் மறைந்தது. காம்பிலி இராச்சியத்தின் அழிவால், தக்காணத்தில் இந்து சமய  விசயநகரப் பேரரசு உருவாக காரணமாயிற்று.

## வரலாறு
1294ல் தேவகிரி யாதவப் பேரரசை, தில்லி சுல்தானின் படைகள் தாக்கி சிதைத்த போது, ஹொய்சாளப் பேரரசின் படைத்தலவர்களில் ஒருவரான மூன்றாம் சிக்கையா நாயக்கர் (1280–1300) காம்பிலி இராச்சியத்தை நிறுவினார்.

1300ல் மூன்றாம் சிக்கையா நாயக்கரின் மகன் காம்பிலி தேவன், எல்லைப் பிணக்குகளால் தில்லி சுல்தான் படைகளுடன் மோதியதால், கிபி 1327/1328ல், முகமது பின் துக்ளக்கின் படைகள் காம்பிலி இராச்சித்தை கைப்பற்றியதுடன், காம்பிலித் தேவனின் தலை கொய்யப்பட்டது. 
காம்பிலி இராச்சியத்தின் அழிவிலிருந்து கிபி 1336ல் விசயநகரப் பேரரசு எழுச்சி கொண்டு, தென்னிந்தியாவை 200 ஆண்டுகளுக்கு மேலாக ஆண்டது. தென்னிந்தியாவில் தில்லி முகமதியர்களின் படையெடுப்புகள் தடுத்து நிறுத்தப்பட்டது. 

## படக்காட்சியகம்

File:Old Kannada inscription (1326 AD) of Kampili Raya in Shiva temple on Hemakuta hill in Hampi.JPG|காம்பிலி மன்னர்கள் ஹேமகூடமலையில் கட்டிய சிவன் கோயிலில், பழைய கன்னட எழுத்திலான (கிபி 1326 ) கல்வெட்டுகள்  
File:Old Kannada inscription (1326 AD) of Kampili Raya on rock face of Hemakuta hill in Hampi.JPG|ஹேமகூடமலையில் காம்பிலி மன்னர்களின் கல்வெட்டுகள்
File:Old Kannada inscription (1309 A.D.) of Kampili Raya on rockface of Hemakuta hill in Hampi.JPG|ஹேமகூடமலையில் பழைய கன்னட மொழி கல்வெட்டுக்கள் 


## இதனையும் காண்க
* விசயநகரப் பேரரசு
* ஹம்பி

## மேற்கோள்கள்

பகுப்பு:கர்நாடக வரலாறு
பகுப்பு:இந்திய வரலாறு
பகுப்பு:முன்னாள் முடியாட்சிகள்
பகுப்பு:முன்னாள் நாடுகள்
6 அத்தியாயம்

***6 அத்தியாயம்*** என்பது 2018ஆம் ஆண்டு வெளிவந்த ஒரு திகில் தொகைத் திரைப்படமாகும். இதில் அடங்கியுள்ள ஆறு குறும்படங்களும் வெவ்வேறு இயக்குநர்களால் எழுதி இயக்கப்பட்டுள்ளன. இப்படத்தை ஆஸ்கி மீடியா ஹட் எனும் தயாரிப்பு நிறுவனத்தின் கீழ் சங்கர் தியாகராஜன் தயாரித்துள்ளார். இத்திரைப்படம் எதிர்வரும் 23 பிப்ரவரி 2018 அன்று வெளிவர உள்ளது.

## தயாரிப்பும் வெளியீடும்
இப்படத்தை ஆஸ்கி மீடியா ஹட் சார்பாக சங்கர் தியாகராஜன் தயாரித்துள்ளார். இந்நிறுவனத்திற்கு இது முதல் படமாகும். இதில் பணிபுரிந்திருக்கும் இயக்குநர்கள் பலர் திரைத்துறையில் அனுபவம் வாய்ந்தவர்கள் எனினும், கேபிள் சங்கர் தவிர மற்றோருக்கு  இது அவர்கள் இயக்கும் முதல் படமாகும்.  கேபிள் சங்கர்  எனும் படத்தை இதற்கு முன் இயக்கியுள்ளார். அதில் நடித்த  இப்படத்திலும் நடித்துள்ளார்.

முன்னணி எழுத்தாளர் அஜயன் பாலா இதில் ஒரு படத்தை இயக்கியுள்ளார். அவர் இதற்கு முன் சென்னையில் ஒரு நாள், வனயுத்தம், மனிதன் ஆகிய படங்களுக்குத் திரைக்கதை எழுதியுள்ளார் என்பது குறிப்பிடத்தக்கது.

இத்திரைப்படத்தின் இயக்குநர்களின் ஒருவரான லோகேஷ் ராஜேந்திரன், சிறு வயதில் குழந்தை நட்சத்திரமாக பல தொலைக்காட்சி தொடர்கள் மற்றும் திரைப்படங்களில் நடித்துள்ளார். மர்ம தேசம் விடாது கருப்பு தொடரில் குழந்தை நட்சத்திரமாக நடித்து பலரின் பாராட்டுகளைப் பெற்றார்.

இப்படத்தின் ஒலிப்பேழை வெளியீடு அக்டோபர் 30, 2017 அன்று நடைபெற்றது. அதில் முன்னணி இயக்குநர்கள் சேரன், ஏ. வெங்கடேஷ், பார்த்திபன், வெற்றிமாறன், அறிவழகன், மற்றும் தயாரிப்பாளர் ஜி. தனஞ்செயன் ஆகியோர் கலந்து கொண்டனர்.

## கலைஞர்கள்

### பொது
* தயாரிப்பாளர்: சங்கர் தியாகராஜன்
* தயாரிப்பு நிர்வாகர்: கேபிள் சங்கர்
* இசை (பாடல்): சி.எஸ். சாம்
* நடனம்: நந்தா
* காட்சி விளைவுகள்: வீ ஃபோகஸ் டிஜிடல் மீடியா
* ஒளிப்பதிவு (பாடல்): சி.ஜெ..ராஜ்குமார்

### அத்தியாயங்களில்

## திரைப்படத்திற்கான வரவேற்பு
இப்படம் பொதுவாக விமர்சகர்களிடம் நல்ல பெயர் பெற்றுள்ளது. அவர்கள் பலரும் இம்முயற்சியின் புதுமையைப் பாராட்டினாலும் இயக்குநர்களின் திறமையும் அங்கீகரிக்கப்பட்டுள்ளது. பொதுவாக திகில் படமாக இருந்தாலும், ஒவ்வொரு படமும் தனி கருத்தை கொண்டுள்ளதையும் இவற்றை இறுதியில் இணைத்திருந்த விதமும் தன்னை கவர்ந்த்தாக  இயக்குநர் மீரா கதிரவன் கூறினார். மூத்த இயக்குநர் பாரதிராஜா இப்படம் தன்னை மிரள வைத்ததாகவும் இத்தகைய படங்களே தமிழ் திரைப்படங்களை உலக ரீதியில் கொண்டு செல்லும் என்றும் கூறியுள்ளார்.

## சான்றுகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்
டேவிட் கிராஸ்

**டேவிட் ஜொனாத்தன் கிராஸ்** (*David Jonathan Gross*, பிறப்பு பிப்ரவரி 19, 1941) ஒரு அமெரிக்க  கோட்பாட்டு இயற்பியலாளர் மற்றும் சர கோட்பாடியலாள்ர். இவர் 2004 ஆம் ஆண்டிற்கான எபிரேய பல்கலைக்கழகம் இயற்பியலுக்கான நோபல் பரிசு ஹக் டேவிட் பொலிட்ஸர் மற்றும் பிரான்க் வில்செக் ஆகியோருடன் இணைந்து 
குவைய நிறஇயக்கவியலில் (Quantum chromodynamics) அணுகு வழி சுதந்திரம் கண்டுபிடித்ததற்காக கிடைத்தது.

## வாழ்க்கை மற்றும் ஆராய்ச்சிப்பணி
கிராஸ் ஒரு யூத குடும்பத்தில் அமெரிக்காவில் உள்ள வாஷிங்கடன் டி.சி யில் பிப்ரவரி 1941 ஆம் ஆண்டு பிறந்தார். கிராஸ் இசுரேலில் உள்ள ஹீபுரு பல்கலைகழகத்தில் தனது இளங்கலை பட்டம் மற்றும் முதுகலை பட்டம் 1962 இல் பெற்றார். இவர் கலிபோர்னியா பல்கலைக்கழகம் (பெர்க்லி) இயற்பியல் பாடத்தில்  முனைவர் பட்டம் (Ph.D)  முடித்தார்.

## மேற்கோள்கள்

## வெளி இணைப்புகள்
* 
* Nobel citation
* ArXiv papers
* Webpage at the Kavli Institute
* BBC synopsis on the award
* Interviews 
* Biography and Bibliographic Resources, from the Office of Scientific and Technical Information, United States Department of Energy

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:துகள் இயற்பியலாளர்கள்
பகுப்பு:கோட்பாட்டு இயற்பியலாளர்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்க இயற்பியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
டபிள்யூ3எம்

**டபிள்யூ3எம்** (w3m) என்பது இணைய உலாவி ஆகும். இது லினக்சு வகைக் கணினிகளின் முனையத்தில் மட்டும் செயற்படும், பனுவல்(Text)  வகை உலாவி ஆகும். இருப்பினும் வரைகலை வடிவ உலாவி(GUI) போன்றே படங்கள் உட்பட தெரியும் திறன் உடையதாக திகழ்கிறது. தற்போது இதன் விரிவாக்க நிரலாக்கம் நிறுத்தி வைக்கப்பட்டுள்ளது. யப்பான் நாட்டு நிரலா் குழுமத்தால் இது உருவாக்கப்பட்டது. யப்பானிய மொழியில், "w3m" என்றால் ("WWW wo miru = WWWを見る)  "இணையதளங்களைப் பார்ப்பதற்கு" என்பது பொருள் ஆகும். இமேக்சு உரைத்தொகுப்பியில் இது பயன்படுத்தப்படுகிறது.

## மேற்கோள்கள்

பகுப்பு:உலாவிகள்
நாகம் (திரைப்படம்)

***நாகம்*** (*Naagam*) 1985இல் சோழ ராஜனின் இயக்கத்தில், என். இராதாவின் தயாரிப்பில் வெளியான தமிழ்த் திரைப்படமாகும். இத்திரைப்படத்தில் அர்ஜூன், அம்பிகா, சசிகலா, சந்திரசேகர், எஸ். எஸ். சந்திரன் ஆகியோர் முன்னணிப்பாத்திரங்களில் நடித்துள்ளனர். இத்திரைப்படத்திற்கு சங்கர் கணேஷ் இசையமைத்துள்ளார்.

## நடிகர்கள்
*அர்ஜூன்
*அம்பிகா
*சசிகலா,
*சந்திரசேகர்
*எஸ். எஸ். சந்திரன்
*அனுராதா
*ராதாரவி

## இசை
இத்திரைப்படத்திற்கான இசையை சங்கர் கணேஷ் அமைத்துள்ளார்.

## மேற்கோள்கள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
4ஜி (திரைப்படம்)

** 4ஜி** வெங்கட் பக்கர் இயக்கத்தில், ஜி. வி. பிரகாஷ் குமார், காயத்ரி சுரேஷ், சுரேஷ் சந்திர மேனன் உள்ளிட்டோரின் நடிப்பில் வெளியாகவுள்ள தமிழ்திரைப்படம். இத்திரைப்படம்   ஜி. வி. பிரகாஷ் குமாரின் இசையில், டி. வி. தருண்பாலாஜி ஒளிப்பதிவில்,  லியோ ஜான் பாலின் படத்தொகுப்பில் உருவாகி வருகின்றது. இத்திரைப்படத்தின் படப்பணிகள் 2016இல் தொடங்கின.

## நடிப்பு

*ஜி. வி. பிரகாஷ் குமார்
*காயத்ரி சுரேஷ்
*சுரேஷ் சந்திர மேனன்
*சதீஸ்
*கிஷோர் ராஜ்குமார்

## படப்பணிகள்
இத்திரைப்படத்தின் படப்பிடிப்புப்பணிகள் 2016இல் தொடங்கின. இப்படத்தின் இயக்குநர் வெங்கட் பக்கர் இயக்குநர் ஷங்கரிடம் பணியாற்றியவர். ஜி. வி. பிரகாஷ் குமாரும் சதீசும் இப்படத்தில் பணியாற்ற ஒப்பந்தமான பிறகு 2016இல் இப்படத்திற்கான தொடக்கவிழா நடைபெற்றது. தன் மற்ற திரைப்படங்களின் பணிகளுக்கு ஊடாக இப்படத்தில் நடிப்பதாக பிரகாஷ் குமார் தெரிவித்துள்ளார்.  பல தமிழ்ப்படங்களில் 1990ஆம் ஆண்டு வாக்கில்  நடித்துள்ள சுரேஷ் சந்திர மேனன்  இப்படத்தில் நடித்துள்ளார். இத்திரைப்படத்தின் படப்பிடிப்பு ஐதராபாத்தில் நவம்பர் 2016இல் தொடங்கியது.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
கொகஷி

வலது|thumb|267x267px|கொகஷி
வலது|thumb|267x267px|கொகஷி பொம்மை செய்யப்படுகிறது
வலது|thumb|137x137px|சப்பனிய அஞ்சல் தலையில் கொகஷி
**கொகஷி** ( (こけし, *こけし*, kokeshi), என்பவை சப்பானிய பொம்மைகள். இவை வடக்கு சப்பானை பூர்வீகமாக கொண்டவை. இவை மரத்தைக் கொண்டு கைகளால் செய்யப்படும் பொம்மைகளாகும், இவை பெரிய உருண்டைத் தலை, கை கால் இல்லாத உருளை உடல் அதில் எளிய வண்ணக் கோடுகளுடன் இருக்கும்.  கண், காது, மூக்கு எனச் சில கறுப்புத் தீற்றல்கள் மட்டுமே முகத்தில் வரையப்படும். உடலில் கறுப்பு, சிவப்பு, மஞ்சளில் எளிய பூ வேலைப்பாடுகள் இருக்கும். அதன் மேலே மெல்லிய மெழுகு பூச்சுடன் இருக்கும். கோகேஷி பொம்மைகளின் ஒரு தனிச் சிறப்பானது அவை கை கால்கள் இல்லாது இருப்பது ஆகும். மொம்மையின்  கீழே பொதுவாக அதை உருவாக்கிய கலைஞரின் கையொப்பத்தைக் கொண்டிருக்கும்.

## வரலாறும், சொற்பிறப்பியலும்
கோகேஷியின் தோற்றம் மற்றும் பெயர் குறித்த தகவல்கள் தெளிவாக இல்லை, இது வரலாற்றுரீதியாக  小芥子, 木牌子, 木形子, மற்றும் 木芥子 என எழுதப்பட்டது. 1939 ஆகத்தில் நருக்கா ஓன்சனில் உள்ள ஜப்பானின் அனைத்து ஜப்பானிய கொக்கேஷி கண்காட்சியில் (全国こけし大会)  ஹிரகனா உச்சரிப்பு こ け என்று ஏற்றுக்கொள்ளப்பட்டது.

மரபுவழியாக "கொகஷி" என்ற சொல்லானது மர (木 ki, ko) அல்லது சிறிய (小 கோ) மற்றும் பொம்மைகள் (芥子 keshi) ஆகிய சொற்களிலில் இருந்து பெறப்பட்டது  என்பது ஒரு நம்பத்தகுந்த கோட்பாடாகும்.

கொகஷி முதலில் டோக்கியோ பிராந்தியத்திலும் பிறகு மற்ற மருத்து நீருற்று பகுதிகளுக்கும் பரவியது. சப்பான் நாட்டின் வட கிழக்கில் உள்ள ஒன்சென் வெந்நீர் ஊற்றுகளுக்குப் புகழ்பெற்ற பகுதி என்பதால் உடற்பிடிப்பு கருவிகளில் ஒன்றாகவும் இந்தப் பொம்மை ( (1600-1868) தயாரிக்கப்பட்டதாக கூறப்படுகிறது.

## பொம்மை
செர்ரி, மிசுகி போன்ற மரங்களில் இருந்து கொகஷி பொம்மைகள் செய்யப்படுகின்றன. பொம்மை செய்யத் தொடங்குவதற்கு முன்னர் மரமானது பல மாதங்கள் பக்குவப்படுத்தப்படும். பின்னர் முதலில் கரடாக மரத்திலிருந்து பொம்மையை வெட்டியெடுப்பார்கள். பின்னர் அதை கடைசல் எந்திரத்தில் கொடுத்துக் கடைந்து மெருகேற்றுவார்கள்.
தலையையும் உடலையும் தனித்தனியாகச் செய்து பின்னர் பொருத்தி வண்ணங்களைத தீட்டுவார்கள். ஆண், பெண் என இரண்டு பாலின கொகஷி பொம்மைகளும் உண்டு. 
## நம்பிக்கைகள்
மருத்துவ வசதிகள் அவ்வளவாக இல்லாத அக்கால சப்பானில், குழந்தைகள் பிறப்பதற்கு முன்பும் பிறந்த பின்பும் உயிரிழப்பது அதிகமாக இருந்தது. ஆரோக்கியமான குழந்தைகளைப் பெறுவதற்கு ஆசைப்படும் அம்மாக்களின் பிரார்த்தனையின் வெளிப்பாடாகவும் இந்த கொகஷி பொம்மைகள் இருந்துள்ளன.

ஈரத்தன்மையுள்ள மரங்களிலிருந்து செய்யப்படும் கொகஷி பொம்மைகளை வீட்டில் வைத்திருந்தால் தீ விபத்துகளிலிருந்து தடுக்கும் என்ற நம்பிக்கையும் இருந்துள்ளது

ஒரு சப்பானியக் குழந்தையின் குழந்தைப் பருவத்துடன் சேர்ந்தே கொகஷி பொம்மை இருப்பதால். அந்தக் குழந்தை வளர்ந்த பிறகு அதன் தொலைந்து போன குழந்தைப் பருவம் கொகஷிக்குள் நினைவாகத் தங்கிவிடுவதாக ஜப்பானியர்கள் நம்புகின்றனர்.
## மேற்கோள்கள்

## வெளி இணைப்புகள்
* "32nd Michinoku Kokeshi Festival" at Destination Tohoku
* "''Kokeshi''" at Japanya.co.uk

பகுப்பு:ஜப்பானியப் பண்பாடு
பகுப்பு:பொம்மைகள்
பிரான்க் வில்செக்

**பிரான்க் வில்செக்** (பிறப்பு மே 15,1951) ஒரு அமெரிக்க கோட்பாட்டு இயற்பியலாளர். இவர் 2004 ஆம் ஆண்டிற்கான இயற்பியலுக்கான நோபல் பரிசு டேவிட் கிராஸ் மற்றும் ஹக் டேவிட் பொலிட்ஸர் ஆகியோருடன் இணைந்து குவைய நிறஇயக்கவியலில்(Quantum chromodynamics) அணுகு வழி சுதந்திரம் கண்டுபிடித்ததற்காக கிடைத்தது.

## மேற்கோள்கள்

## வெளி இணைப்புகள்

* Longer biography at Lifeboat Foundation website
* Frank Wilczek explains Einstein's massive contributions to science
* Papers in ArXiv
* Frank Wilczek discusses his book "The Lightness of Being" on the 7th Avenue Project Radio Show
* The World's Numerical Recipe
* Scientific articles by Wilczek in the INSPIRE-HEP database
* Wilczek on anyons and superconductivity
* Blog of the Wilczek family's Nobel adventures
* Freeman Dyson, "Leaping into the Grand Unknown: Review of ''The Lightness of Being''," *[[The New York Review of Books]]* 56(6), April 9, 2009.
* ForaTV: The Large Hadron Collider and Unified Field Theory 
* A radio interview with Frank Wilczeck  Aired on the Lewis Burke Frumkes Radio Show the 10th of April 2011.
*  from February 2011 for Cambridge University Television

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:அமெரிக்க இயற்பியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
இரிம் துருக்கிமேனி

**இரிம் துருக்கிமேனி** *(Rim Turkmani)* சிரியாவில் பிறந்த பிரித்தானிய வானியற்பியலாளர் ஆவார். இவர் முன்பு இலண்டன் இம்பீரியல் கல்லூரியில் இருந்தார். இவர் அரசு கழகத்தின் டோரதி ஆட்ஜுகின் ஆய்வுறுப்பினரும் ஆவார். இவர் தமாசுகசு பலகலைக்கழகத்தில் பொறியியலில் இளமறிவியல் பட்டம் பெற்றார். பின்னர் இவர்சுவீடனுக்குச் சென்று சால்மர்சு பல்கலைக்கழகத்தில் இயற்பியலில் மூதறிவியல் பட்டப்படிப்பை மேற்கொண்டார். அங்கேயே இவர் தன் முனைவர் பட்டத்தையும் வானியற்பியலில் பெற்றார்.

## சொந்த வாழ்க்கை
இவர் அராபிய-பிரித்தானியப் புரிதல் மன்ற இயக்குநரான கிறிசு டாயில் என்பவரை மணந்தார்.

## மேற்கோள்கள்

## வெளி இணைப்புகள்
* turkmani.org  Personal website
* Homepage at Imperial College London

பகுப்பு:வாழும் மக்கள்
பகுப்பு:பிரித்தானிய இயற்பியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:சிரியா வானியலாளர்கள்
பகுப்பு:சிரியா பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:சிரியா இயற்பியலாளர்கள்
கோன்னீ வாக்கர்

**கோன்னீ வாக்கர்** *Connie Walker* (பிறப்பு:1957) ஓர் அமெரிக்க வானியலாளர் ஆவார். இவர் தேசிய ஒளியியல் வான்காணகத்தின் முதுநிலைப் பணியாளராக உள்ளார். இவர் தேசிய ஒளியியல் வான்காணக ஆராய்ச்சி சார்ந்த அறிவியல் கல்வித் துறையில் பணிபுரிகிறார். அங்கே இவர் சிறுவருக்கான வானியல்பயிற்ருவிப்பதற்கான பாட்த்திட்ட்த்தை ஆசிரியர்கள் உருவாக்க உதவிவருகிறார். இவர் இரவுப் பூவுலகம் திட்டத்துக்கும் இவர் வான் திட்டத்திற்கும் (Project Astro) இயக்குநராக உள்ளார். மேலும், இவர் பன்னாட்டு இருண்டவானக் கழகத்திலும் பசிபிக் வானியல் கழகத்திலும் இயக்குநர் குழும உறுப்பினராகவும் உள்ளார். இவர் பன்னாட்டு வானியல் ஆண்டின் இருண்ட வான விழிப்புணர்வுத் திட்டத்தின் தலைவராவார். இவர் பூவுலக வானியல் மாத இருண்ட வான விழிப்புணர்வு திட்டத்துக்குத் தொடர்ந்து தலைமை தாங்கி வருகிறார். இவர் பன்னாட்டு வானியல் ஒன்றியத்தின் ஆணையம் 50 இன் தலைமைப் பொறுப்பில் உள்ளார்.

இவர் வானியல், ஒளி மாசு பற்றிய பரப்பலிலும் கல்வியிலும் முனைவாகச் செயல்பட்டு வருகிறார்.  இவர் 2001 இல் இருந்து தேசிய ஒளியியல் வான்காணகத்தில் பணிபுரிகிறார்.

29292 கோன்னீ வாக்கர் எனும் சிறுகோள் இவரது நினைவாகப் பெயரிடப்பட்டுள்ளது.

## மேற்கோள்கள்

பகுப்பு:1957 பிறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
எலிசபெத் உரோயமர்

**எலிசபெத் உரோயமர்** *(Elizabeth Roemer)* (1929–ஏப்பிரல் 8, 2016) ஓர் அமெரிக்க வானியலாளர் ஆவார். இவர் வால்வெள்ளிகளையும் சிறுகோள்களையும் ஆய்வு செய்தார்.

இவர் அரிசோனா பல்கலைக்கழகத்தின் பேராசிரியர் ஆவார். இவர் 1930 உலூசிபெர், 1983 போக் ஆகிய இரு முதன்மைப்பட்டை சிறுக்கோள்களைக் கண்டுபிடித்தார். மேலும், 25 ஆண்டுகளின் வால்வெள்ளிகளுக்கான ஒளிப்படத் தட்டுகளைத் திரட்டி, வால்வெள்ளிக்கருக்களின் தோற்றப் பருமைகளை பொருத்தமாக நிரல்படுத்தினார்.  இஅர் 79 சிற்றலைவு நேர வால்வெள்ளிகளை தன் வாழ்நாளில் கண்டுபிடித்தார்.  இவர் 1975 இல் வியாழனின் 67 நிலாக்களில் 17 ஆம் நிலாவாகிய தெமிசுட்டோவை பிறருடன் இணைந்து கண்டுபிடித்தார்.

 
சுவிட்சர்லாந்து வானியலாளராகிய பவுல் வைல்டு 1961 இல் கண்டுபிடித்த உட்பட்டைச் சிறுகோள் 1657 உரோயமரா இவரது நினைவாகப் பெயரிடப்பட்டுள்ளது ().

## மேற்கோள்கள்
 

## வெளி இணைப்புகள்
* Lunar and Planetary Laboratory: Elizabeth Roemer

பகுப்பு:1929 பிறப்புகள்
பகுப்பு:2016 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:நிலா கண்டுபிடிப்பாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:பெண் வானியலாளர்கள்
எலிசபெத் வில்லியம்சு

**எலிசபெத் இலாங்குதன் வில்லியம்சு** *(Elizabeth Langdon Williams)* (பிப்ரவரி 8, 1879, புட்னாம், கன்னெக்டிகட் – 1981)  ஓர் அமெரிக்க வானியலாளர் ஆவார். இவர் 1903 இல் மசாசூசட் தொழில்நுட்ப நிறுவனத்தில் இயற்பியலில் இளவல் பட்டம் பெற்றார். இவர் தொடக்கநிலைப் பெண் பட்டதாரிகளில் ஒருவராவார்.  இவர் பெர்சிவால் உலோவலால் ஒரு புதிய கோளைக் கண்டறிய பணிக்கு அமர்த்தப்பட்டார். இவர் 1915 இல் உலோவலில் இருந்த மாந்தக் கணிப்பாளருக்குத் தலைமை வகித்தார். இவரது கணக்கீடுகள் புளூட்டோவைக் கண்டறிவதற்கான படிமத்தைப் படம்பிடித்தாலும் இவர் வான்காணகத்தை விட்டு 1930 இலேயே விட்டுவிலகிவிட்டார். கிளைடு தாம்பவுக் இறுதியாக 1930 இல் இப்ப்படிமத்தின் சிறப்பை உணர்ந்தார். இவர் 1922 இல் ஜார்ஜ் கால் ஆமிள்டன் எனும் வேறொரு வானியலாளரை மணந்தார்.

## மேற்கோள்கள்

பகுப்பு:1879 பிறப்புகள்
பகுப்பு:1981 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:மாந்தக் கணிப்பாளர்கள்
உலூசியான்னி வால்கோவிச்

**உலூசியான்னி வால்கோவிச்** *(Lucianne Walkowicz)* ஓர் அமெரிக்க வானியலாளர் ஆவார். இவர் ஆடுலர் கோளரங்கத்தில் பணிபுரிகிறார். இவர் உடுக்கணக் காந்தச் செயல்பாடு ஆய்வுக்கும் தன் புறக்கோள் உயிரினங்களின் வாழ்தகவின்பாலான தாக்க ஆய்வுக்கும் பெயர்பெற்றவர். இவர் 2008 இல் இருந்து பேரியல் வானளக்கைத் தொலைநோக்கி, மாறும் விண்மீன் கூட்டிணைவுக்குத் தலைமை ஏற்றுவருகிறார் இவர் பேரியல் வானளக்கைத் தொலைநோக்கித் தரவு அறிவியல் ஆய்வுநல்கைத் திட்டத்தின் நிறுவன உறுப்பினரும் ஆவார். இவர் இருண்ட வான இயக்கப் பரப்புரைக்காக பன்னாட்டளவில் பெயர்பெற்றவர். இவர் 2011 ஆம் ஆண்டின் காவ்லி ஆய்வுறுப்பினராகவும் 2012 ஆம் ஆண்டின் TED முதுநிலை ஆய்வுறுப்பினராகவும் தேசிய அறிவியல் கல்விக்கழகத்தால் அறிவிக்கப்பட்டார்.

இவர் வெர்னர் கெர்சோகின் 2016 ஆம் ஆண்டு ஆவணமாகிய *[[Lo and Behold]]* இல் தோன்றியுள்ளார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
பகுப்பு:1979 பிறப்புகள்
தோரித் கோப்லீட்

**எல்லன் தோரித் கோப்லீட்** *(Ellen Dorrit Hoffleit)* (மார்ச்சு 12, 1907 &ndash; ஏப்பிரல் 9, 2007) ஓர் அமெரிக்க வானியலாளர் ஆவார். இவர் யேல் பல்கலைக்கழகத்தில் முதுநிலை ஆய்வாளராக உள்ளார்.  இவர் மாறும் விண்மீன்கள், வானளக்கை, கதிர்நிரலியல், பொலிவு விண்மீன் அட்டவணை, விண்கற்கள் ஆய்வுக்காகப் பெயர்பெற்றவர். இவர் பல தலைமுறை இளம்பெண்களை வானியல் உறுப்பினராக்கியவர் ஆவார்.

## வாழ்க்கை

## மேலும் காண்க
*ஈதா பர்னே

## மேற்கோள்கள்

## மேலும் படிக்க
*

## வெளி இணைப்புகள்
* Dr. Dorrit Hoffleit, member of the Connecticut Women's Hall of Fame
* * Bibliography from the Astronomical Society of the Pacific
*Papers, 1906-2005. Schlesinger Library, Radcliffe Institute, Harvard University.
For picture of Dorrit Hoffleit: https://web.archive.org/web/20140116114142/http://www.astro.yale.edu/vlg8/images/dorrit.jpg.jpeg

பகுப்பு:1907 பிறப்புகள்
பகுப்பு:2007 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
கோராபுட்

**கோராபுட்** (**Koraput**) இந்தியாவின் ஒடிசா மாநிலத்தின் கோராபுட் மாவட்டத் தலைமையிட நகரமும், நகராட்சி மன்றமும் ஆகும்.

சுற்றுலாத் தலமான கோராபுட் நகரத்தை சுற்றிலும் அடர்ந்த காடுகள் கொண்ட தேவ்மாலி மலைத்தொடர்களும், குப்தேஷ்வர் குகைகளும், தூத்மா அருவியும் உள்ளது.

கோராபுட் நகரம் விசாகப்பட்டினத்திலிருந்து  214 கி.மீ. தொலைவிலும்; புவனேஸ்வரிலிருந்து 504 கி.மீ. தொலைவிலும் உள்ளது.

## பழங்குடிகள்

இந்தியாவின் பழங்குடிகள் வளையத்தின் ஒரு பகுதியாக தெற்கு ஒடிசாவின் கோராபுட் மாவட்டம் விளங்குகிறது.

கோராபுட் நகரம் தொழில்மயமாதல், நகர்மயதால் விளைவாக காடுகள் அழிக்கப்படுவதால், இப்பகுதி வாழ் பழங்குடி மக்களின் பண்பாடு, நாகரீகம், தொழில் முறைகள் பெரிதும் மாறிவருகிறது. கோராபுட் ஜெகன்நாதர் கோயில் தலத்தை **சபர சிறீ சேத்திரம்** என்றழைப்பர்.

## புவியியல்
 பாகையில் கோராபுட் நகரம் அமைந்துள்ளது. கோராபுட் கடல் மட்டத்திலிருந்து 870 மீட்டர் உயரத்தில் உள்ளது.

வம்சதாரா ஆறு, மேச்சகுந்தா ஆறு மற்றும் கோலப் ஆறுகள் கோராபுட் நகரத்திலும், சுற்றிலும் பாய்கிறது. நகரத்தைச் சுற்றியிலுள்ள சந்திரகிரி மற்றும்  தேவ்மாலி மலைகளில் தூத்மா, பக்ரா மற்றும் கண்டஹத்தி அருவிகள் நீரைக் கொட்டுகிறது. 
8807 சதுர கிலோ மீட்டர் பரப்பளவு கொண்ட கோரபுட் நகரத்தின், 2011ம் ஆண்டின் மக்கட்தொகை கணக்கெடுப்பின் படி, மக்கள் தொகை 47,468 ஆகும்.

## பொருளாதாரம்
கோராபுட் நகரத்திலிருந்து 15 கிலோ மீட்டர் தொலைவில் உள்ள சுனபேடாவில்  இந்துஸ்தான் ஏரோனாடிக்ஸ் லிமிட்டெட் நிறுவனம் மிக் மற்றும் சுகோய் போர்  வானூர்திகளின் மோட்டார் இயந்திரங்களை தயாரிக்கிறது.

கோராபுட் நகரத்தை ஒட்டியுள்ள தமஞ்சோடியில் தேசிய அலுமினியம் நிறுவனத்தின் (NALCO) சுரங்கங்கள் உள்ளது.

## போக்குவரத்து
### தொடருந்து வசதிகள்
கோராபுட் நகரத்தின் தொடருந்து நிலையம், புவனேஸ்வர், புரி, கட்டக், ஜெகதல்பூர், ராய்ப்பூர், ரூர்கேலா, ஹவுரா, விஜயநகரம் மற்றும் விஜயவாடா நகரங்களை இருப்புப் பாதை மூலம் இணைக்கிறது.

### சாலை வசதி
ராய்ப்பூரையும், விசாகப்பட்டினத்தை இணைக்கும்  தேசிய நெடுஞ்சாலை எண் 26 (43) கோராபுட் நகரத்தின் வழியாக செல்கிறது. விசாகப்பட்டினம் மற்றும் விஜயநகரத்திலிருந்து ஜெய்ப்பூர், உமர்கோட், ஜெகதல்பூர் வழியாக செல்லும் பேருந்துகள் கோராபுட் வழியாக செல்கிறது. 
 
## கல்வி
* ஒரிசா மத்தியப் பல்கலைக்கழகம், கோராபுட்
*எஸ் எல் என் மருத்துவக் கல்லூரி  
* சித்தார்த் பொறியியல் மற்றும் தொழில் நுட்பக் கல்லூரி 
* வானூர்தி பொறியியல் கல்லூரி

## தட்பவெப்பம்

## இதனையும் காண்க
* கோராபுட் மாவட்டம்

## மேற்கோள்கள்

* Koraput Parikrama, (Prabandha Samkalan), Published by Banaphula Sahitya Parishad, Sunabeda and edited by Dr. Basanta Kishore Sahoo
* Smaranika-2013 (Koraput Bisesanka), Published by Utkal Sanskrutika Parishad, Sunabeda and also edited by Dr. Basanta Kishore Sahoo

## வெளி இணைப்புகள்

* Deomali – The highest & largest mountain peak of Odisha 
* Official GIS Maps of Koraput District 
* Road Map of Koraput District
* Official website of Koraput district
* Check More about Beauty of Koraput
* Koraput district map
* Koraput district info 
* Koraput district information 
* Central University of Orissa
* Koraput village sets hygiene example 
* Koraput Tourism 

பகுப்பு:கோராபுட் மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
இலித்தியோபாசுப்பேட்டு

**இலித்தியோபாசுப்பேட்டு** *(Lithiophosphate)* என்பது Li3PO4 என்ற மூலக்கூற்று வாய்ப்பாடு கொண்ட இலித்தியம் உலோகத்தின் கனிமம் ஆகும். தூய்மையான இலித்தியம் ஆர்த்தோபாசுப்பேட்டின் இயற்கை வடிவம் இலித்தியோபாசுப்பேட்டு  என்று கருதப்படுகிறது. மிகவும் அரிதான வகை கனிமமான இது சிலவகையான சிறப்பு அனற்பாறைகளில் தோன்றுகிறது.

பன்னாட்டு கனிமவியல் சங்கம் இலித்தியோபாசுப்பேட்டு கனிமத்தை Lip என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:இலித்தியம் கனிமங்கள்
பகுப்பு:பாசுப்பேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
குவாலத் தெர்லா தமிழ் பள்ளி

**குவாலத் தெர்லா தமிழ் பள்ளி**, கேமரன் மலையில் பிரபலமானப் பள்ளிகளில் குவாலத் தெர்லா தமிழ் பள்ளியும் ஒன்றாகும். ஒன்றாம் ஆண்டு முதல் ஆறாம் ஆண்டு வரை மொத்தம் ஆறு வகுப்புகள் உள்ளன. புளு வேளி, கம்போங் இராஜா, குவாலத் தெர்லா, ட்ரிங்காப் போன்ற இடங்களில் இருந்து பெரும்பாலானக் குழந்தைகள் குவாலத் தெர்லா தமிழ் பள்ளியில் பயில்கின்றனர். அப்பள்ளியில் படித்த மாணவர்கள் பலர் வாழ்வில் பல சாதனைகளைப் படைத்து அப்பள்ளிக்குப் பெருமை சேர்த்துள்ளனர்.

பகுப்பு:மலேசியத் தமிழ்ப் பள்ளிகள்
லிங்சு

**லிங்சு** (links) என்பது இணைய உலாவி ஆகும். இது லினக்சு வகைக் கணினிகளின் முனையத்தில் மட்டும் செயற்படும், பனுவல்(Text)  வகை உலாவி ஆகும். இருப்பினும், பயர்பாக்சு போன்ற இணைய உலாவிகளைப் போல, பட்டியல் வடிவப் பக்கங்களையும், அட்டவணைகளையும் காண இயலும்.   மேலும், பதிவிறக்கம் செய்யும் வசதியும் உள்ளது. பக்கங்களை மேலும், கீழும் நகர்த்த (scroll) இயலும். நிறங்களையும் காண இயலக்கூடிய வகையில் தனித்துவம் பெறுகிறது. மிகுலாசு படோக்க (Mikuláš Patočka) என்ற செக் குடியரசைச் சார்ந்தவரின் குழுமம் இதனை உருவாக்கினர்.

## மேற்கோள்கள்

பகுப்பு:உலாவிகள்
மசிதேவா ஜெயந்தி

**மசிதேவா ஜெயந்தி** மசிதேவா லிங்காயத் மதத்தை உலகம் முழுவதும் இருக்கும் மக்களை தழுவ செய்வதில் அவருடைய பங்கு பெரும் அளவில் இருந்ததது,அது மட்டும் அல்லாமல் அவர் சிவ சரணாஸ் மக்களுக்காக பிஜிலா அரசை எதிர்த்த மாவீரனும் கூட.அவர் பெருமையை கன்னட மக்கள் மட்டும் அல்லாமல் அனைத்து தரப்பட்ட மக்களாலும் கொண்டாடபட்டு வருகிறது முக்கியமாக ஆந்திரா,மகாராஷ்டிரா,தமிழ்நாடு மக்களும் இவருடைய ஜெயந்தி விழாவை சிறப்பித்து வருகின்றனர். 
கர்நாடக அரசாங்கத்தால் அரசு விழாவாக கொண்டாடப்பட்டு வருகிறது.கடந்த 2017 ஆம் ஆண்டு அரசு சார்பில் எழுவது லட்சம் வரை அவருடைய ஜெயந்தி விழாவிற்கு ஒதுக்கப்பட்டிருக்கிறது.

## இதையும் காண்க
* மடிவாளா மசிதேவா
* பசவர்

## மேற்கோள்கள்

பகுப்பு:பிறந்த நாட்கள்
ஃபால்கான் ஹெவி

**கனரக பால்கான்** (*Falcon Heavy*, **பால்கான் ஹெவி**) என்பது உலகின் மிகப்பெரிய ஏவூர்தி ஆகும். இது மீண்டும், மீண்டும் பயன்படுத்தக்கூடிய ஏவூர்தி. இது ஸ்பேஸ் எக்ஸ் என்ற நிறுவனம் மூலம் தயாரிக்கப்பட்டு வெற்றிகரமாக ஏவப்பட்டது. உலகிலேயே இதுதான் பெரிய சக்தி வாய்ந்த ராக்கெட் ஆகும். 18 போயிங் விமானங்களுக்கு இணையான சக்தியும், 747 ஜெட் விமானங்களுக்கு இணையாக வேகமும் கொண்டது. எதிர்காலத்தில் நிலவிற்கு, செவ்வாய்க்கும் மனிதர்களை அனுப்ப இந்த ராக்கெட் பயன்படுத்தப்பட இருக்கிறது. இதில் ஒரு டெஸ்லா கார் வைக்கப்பட்டு விண்வெளியில் அனுப்பப்பட்டுள்ளது.

## மேற்கோள்கள்

பகுப்பு:ஏவூர்திகள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
ஜெய்பூர், ஒடிசா

**ஜெய்பூர்** (**Jeypore**) இந்தியாவின்  ஒடிசா மாநிலத்தின் தென்கிழக்கில் அமைந்த கோராபுட் மாவட்டத்தில் உள்ள நகராட்சி ஆகும். தண்டகாரண்யம் காட்டுப் பகுதியின் கிழக்கு எல்லையின் அமைந்த ஜெய்பூர் நகரத்தின் முப்புறங்களில்  கிழக்குத் தொடர்ச்சி மலைகளின் அரக்கு மலைகளால் சூழ்ந்தது.  ஜெய்பூர் நகரத்தின் மேற்கில் சத்தீஸ்கர் மாநில எல்லை உள்ளது.

ஜெய்பூர் நகரம், ஒடிசா மாநிலத் தலைநகரம் புவனேஸ்வரத்திலிருந்து  528 கி.மீ. தொலைவிலும்; விசாகப்பட்டினத்திலிருந்து 215 கி.மீ. தொலைவிலும் உள்ளது.

## மக்கள் தொகையியல்
2011ம் ஆண்டின் மக்கட்தொகை கணக்கெடுப்பின் படி, ஜெய்பூர் நகரத்தின் மக்கள் தொகை  84,830 பேர் ஆவர்.

## போக்குவரத்து

### வானூர்த்தி நிலையம்
ஜெய்பூர் வானூர்தி நிலையம், தில்லி, புவனேஸ்வர் மற்றும் விசாகப்பட்டினம் நகரங்களை வானூர்திகள் மூலம் இணைக்கிறது.

### தொடருந்து வசதிகள்
ஜெய்பூர் தொடருந்து நிலையம், புவனேஸ்வர், கோராபுட், ஜெகதல்பூர்,  விஜயநகரம், விசாகப்பட்டினம் நகரங்களை இருப்புப் பாதை மூலம் இணைக்கிறது.

## புவியியல் & தட்பவெப்பம்

கடல் மட்டத்திலிருந்து 595 மீட்டர் உயரத்தில் அமைந்த ஜெய்பூர் நகரம்  பாகையில் அமைந்துள்ளது. கடல் மட்டத்திலிருந்து 659 மீட்டர் உயரத்தில் அமைந்த ஜெய்பூர் நகரம், தண்டகாரண்யம் காட்டுப் பகுதியின் கிழக்கு எல்லையில், முப்புறங்களில்  கிழக்குத் தொடர்ச்சி மலைகளின் அரக்கு மலைகளால் சூழ்ந்தது.  ஜெய்பூர் நகரத்தின் மேற்கில் சத்தீஸ்கர் மாநில எல்லை உள்ளது.  
கோடைக் காலத்தில் அதிகபட்ச  வெப்பம் 45&nbsp;°C ஆகவும்; குளிர்காலத்தில் அதிகபட்ச குளிர் 19&nbsp;°C ஆகவும் கொண்ட இந்நகரத்தில், பருவ மழை குறிப்பிடத்தக்க அளவிலே உள்ளது.

## படக்காட்சிகள்

File:JEYPORE PALACE.jpg|ஜெய்பூர் அரண்மனை
File:Vikram Deo IV of Jeypore.jpg|ஜெய்பூர் மன்னர், நான்காம் விக்கிரம் தேவ் 
File:King's Statue.jpg|சூரிய அரண்மனையில் மன்னரின் சிலை
File:DURBAR HALL.jpg|அரசவை மண்டபம்  


## மேற்கோள்கள்

## வெளி இணைப்புகள்
* Jeypore website

பகுப்பு:கோராபுட் மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
மேப்ஸ் பூங்கா

**மேப்ஸ் பூங்கா (MAPS Perak** (**M**ovie **A**nimation **P**ark **S**tudio of **Perak**) என்பது மலேசியாவின் பேராக் மாநிலத்தின் ஈப்போவில் உள்ள ஓரு கேளிக்கைப் பூங்கா ஆகும். இது பேராக் கார்ப்பரேஷன் பெர்ஹாட் மற்றும் சாண்டெர்சன் குழுமத்தால் உருவாக்கப்பட்டது ஆகும். இது 2015 ஆம் ஆண்டின் துவக்கத்தில் திறக்க திட்டமிடப்பட்டது,  ஆனால் 2017 சூன் 26 அன்று தாமதமாக துவக்கப்பட்டது. டிரீம்வொர்க்ஸ் அனிமேஷன் மற்றும் தி ஸ்யூம்ஸ் போன்று முற்றிலும் அனிமேஷன்களை அடிப்படையாகக் கொண்ட ஆசியாவின் முதல் பூங்கா இது ஆகும். இது RM520 மில்லியன் செலவில் கட்டப்பட்டது. இந்த அனிமேஷன் பூங்காவில்  சர்வதேச அளவில் வேறு எங்கும் இல்லாத ஸ்பேஸ் ஷிப் விடுதி இருக்கிறது. 15 மயிர்கூச்சசெய்யும் சவாரிகளுடன், 23 விதமான விளையாட்டுகளையும் உள்ளடக்கியது.

## வரலாற்றுக் காலக்கோடு
மேப்ஸ் பேராக் 2014 ஆம் ஆண்டின் முற்பகுதியில் அறிவிக்கப்பட்டது ஆனால் 2015 இல் திறக்கப்பட தடை செய்யப்பட்டது, இதனால் தொடக்க தேதி தள்ளி வைக்கப்பட்டது.  2017 ஏப்ரலில், அதன் கட்டுமானப் பணிகளில் 96 விழுக்காடு முடிந்தது.  இந்திலையில் 2017 ஆம் ஆண்டு சூன் மாதம் 26 ஆம் தேதி திறக்கப்பட்டது.

## இடம்
மேப்ஸ் பூங்காவானது மலேசியாவின் பேராக் மாகாணத்தின், ஈப்போவில், பெர்சியரன் மெரு ரயா 3, பந்தர் மேரு ராயா என்ற இடத்தில் அமைந்துள்ளது. 

## கட்டணம்

## மேற்கோள்கள்

பகுப்பு:பேராக்
பகுப்பு:பேராக் சுற்றுலா தலங்கள்